b'\n_START_ARTICLE_\nAutologin\xc4\x97 kamienini\xc5\xb3 kraujo l\xc4\x85steli\xc5\xb3 transplantacija\n_START_SECTION_\nStimuliacijos faz\xc4\x97\n_START_PARAGRAPH_\n\xe2\x80\x9eInkaras\xe2\x80\x9c laiko kamienines l\xc4\x85steles prie stromos kaul\xc5\xb3 \xc4\x8diulpuose._NEWLINE_Pirmiausiai skiriama granuliocit\xc5\xb3 kolonijas stimuliuojan\xc4\x8di\xc5\xb3 faktori\xc5\xb3 (G-KSF) \xe2\x80\x93 taip skatinama mielopoez\xc4\x97, kamienin\xc4\x97s l\xc4\x85stel\xc4\x97s i\xc5\xa1 kaul\xc5\xb3 \xc4\x8diulp\xc5\xb3 migruoja \xc4\xaf periferin\xc4\xaf krauj\xc4\x85. Bet jeigu ir didinant doz\xc4\x99 - neefektyvu, tada naudojami kiti, nauji stimuliuojantys vaistai._NEWLINE_Penkt\xc4\x85 stimuliacijos dien\xc4\x85 \xe2\x80\x93 galima patikrinti kamienini\xc5\xb3 l\xc4\x85steli\xc5\xb3 koncentracij\xc4\x85 kraujyje ir galima prad\xc4\x97ti rinkti l\xc4\x85steles._NEWLINE_Kraujodaros vieta \xe2\x80\x93 ilg\xc5\xb3j\xc5\xb3 kaul\xc5\xb3 diafiz\xc4\x97s (b\xc5\xabdinga labiau jauniems \xc5\xbemon\xc4\x97ms), klubakaulis._NEWLINE_Separatorius \xe2\x80\x93 centrif\xc5\xabga (aferezatas; aferez\xc4\x97 \xe2\x80\x93 tyrimo pavadinimas), masi\xc5\xb3 gradiento pagrindu atskiria monomorfonuklear\xc5\xb3 (MMN) sluoksn\xc4\xaf \xc4\xaf special\xc5\xb3 mai\xc5\xa1el\xc4\xaf - taip gaunamas MMN sluoksnis, turtingas kamienin\xc4\x97mis l\xc4\x85stel\xc4\x97mis.\xc2\xa0Po to tikriname mai\xc5\xa1elio turin\xc4\xaf, kamienini\xc5\xb3 l\xc4\x85steli\xc5\xb3 koncentracij\xc4\x85. Ma\xc5\xbeiausia koncentracija: 2x10*6/kg recipiento k\xc5\xabno mas\xc4\x97s (tada jau bus efektyvu)._NEWLINE_CD34+ \xe2\x80\x93 pagal \xc5\xa1\xc4\xaf marker\xc4\xaf atskiriame, ar tai kamienin\xc4\x97s l\xc4\x85stel\xc4\x97s._NEWLINE_Kamienini\xc5\xb3 l\xc4\x85steli\xc5\xb3 gali prireikti kelioms transplantacijoms. Kamienin\xc4\x97s l\xc4\x85stel\xc4\x97s i\xc5\xa1lieka gyvybingos 72 val. po surinkimo pabaigos.\xc2\xa0\n_START_SECTION_\nEsminiai autologin\xc4\x97s kaul\xc5\xb3 \xc4\x8diulp\xc5\xb3 transplantacijos aspektai\n_START_PARAGRAPH_\nPagrindinis gydantis veiksnys \xe2\x80\x93 chemoterapija, o kamienin\xc4\x97s l\xc4\x85stel\xc4\x97s \xe2\x80\x93 tik atstato kraujodar\xc4\x85, bet neturi antinavikinio poveikio._NEWLINE_\xc2\xa0\n_START_SECTION_\nStandartin\xc4\x97s\n_START_PARAGRAPH_\nGaunamas labai didelis prana\xc5\xa1umas, lyginant su kitais gydymo metodais, pasiekiamos ilgos remisijos. Gydymas taikomas esant Hod\xc5\xbekino ir ne Hod\xc5\xbekino limfomai (kraujo sistemos navikams), mielominei ligai, \xc5\xabmin\xc4\x97ms leukemijoms.\n_START_SECTION_\nTiriamosios\n_START_PARAGRAPH_\nDar n\xc4\x97ra klinikini\xc5\xb3 duomen\xc5\xb3, kad tai tur\xc4\x97t\xc5\xb3 b\xc5\xabti kasdienin\xc4\x97 praktika, ta\xc4\x8diau gal\xc4\x97t\xc5\xb3 b\xc5\xabti taikoma transplantacija esant: sarkomai, solidiniams navikams, germinatyviniams navikams, kr\xc5\xabties, kiau\xc5\xa1id\xc5\xbei\xc5\xb3 v\xc4\x97\xc5\xbeiui, autoimunin\xc4\x97ms ligoms (nesusijusioms su navikais)._NEWLINE_Autoimunin\xc4\x97s ligos - tai i\xc5\xa1kreiptas imunin\xc4\x97s sistemos atsakas, reakcija \xc4\xaf antik\xc5\xabnus ir organus (pvz.: reumatoidinis artritas, sistemin\xc4\x97 raudonoji vilklig\xc4\x97, sistemin\xc4\x97 skleroz\xc4\x97, i\xc5\xa1s\xc4\x97tin\xc4\x97 skleroz\xc4\x97, I tipo cukrinis diabetas). \xc2\xa0\xc2\xa0'